آذربایجان ساوونما باخانی ذاکیر حسنوو آذربایجان اوردوسوندان چوخ ساییدا عسگرین تورکیه‌ده تعلیم گؤردوگونو وورغولایاراق، تورکیه سلاح‌لی قوه‌لرینین دونیانین ان گوجلو اوردولارین‌دان بیری اولدوغونو بیلدیردی.
حسنوو غلبه گونو موناسیبتی ایله آذربایجان‌دا سفرده اولان میللی ساوونما باخانی حولوصی آکارلا اورتاق مطبوعات کنفرانسین‌دا دانیشدی.
حسنوو، آذربایجان اوردوسو (بیر ایل اوؤنجه) عالی باش قوماندان ایلهام علییئوین رهبرلیگی آلتین‌دا (۲.جی قاراباغ ساواشی) ۴۴ گون عرضین‌ده ارمنیستان اوردوسونو دارماداغین ائتدیگینی و اؤز تورپاق بوتؤولویونو تامین ائتدیگینی سؤیله‌دی.
حسنوو، آذربایجان اوردوسونون ساواشدا چوخ حرفه‌ای عمل ائتدیگینی بیلدیررک،
"آذربایجان اوردوسوندان بیر چوخ عسگر تورکیه‌ده تعلیم گؤردو. تورک سلاحلی گوجلری دونیانین ان گوجلو اوردولارین‌دان بیری‌دیر. میللتیمیز، دینیمیز، دیلیمیز، مدنیتیمیز بیردیر. بیز بو شانسی دگرلندیردیک و تورک سلاحلی گوجلرینین تجروبه‌سین‌دن اوغورلا یارارلاندیق. بونو داوام ائتدیریریک» دئدی.
«پرزیدنت ایلهام علییئوین گؤستریشی ایله ساواش نتیجه‌لرینی تحلیل ائتدیک و اوردونو تورک سلاحلی گوجلری مدلینه اویغون اولاراق یئنی‌دن قوروروق» ایفاده‌سینی ایشله‌دن حسنوو،
"آذربایجان اوردوسو ساواشدا تورکیه یاپیمی اولان مدرن سلاح، مهمات و مرمی‌لردن ده ایستیفاده ائتدی. بو دا چوخ ماؤنملی مسئله‌دیر. تورکیه‌نین ساوونما صنایعی چوخ گلیشدی. تکجه سلاح‌لی انسانسیز هاوا آراجی (سیها) یوخ، تورکیه یاپیمی توپلار، موشکلر، تام اصابت ائدن مرمی‌لر، ایهالارا قارشی تجهیزاتدان دا ایستیفاده ائتدیک. طبیعی کی، بایراکتاردان (سیها) دا ایستیفاده ائتدیک" دئدی.
حسنوو، جمهورباشقانی ایلهام علییئوین «بو غلبه بیزیم بیرلیگیمیزین غلبه‌سی‌دیر». سؤزلرینی خاطیرلاداراق، «بو، بوتون تورک دونیاسینین ظفری‌دیر» دئدی.
